8 апта

**8.** **Сегізінші лекция.**

**а) Сабақтың тақырыбы:** XIX ғасыр әдебиетіндегі Қоқан хандығы езгісіне қарсылық сарын.

**ә) Сабақтың мазмүны.**

Қоқан хандығы билеген өңірлердің: Қазақстанның оңтүстік өлкесі, Сыр бойы, Жетісу аймагындағы әдебиеттегі әлеуметтік қайшылықтарға қөзқарас, баға, қоғамдағы әділетсіздіктерге наразылық, сын. Қоқан хандығына қараған өңірлердегі айтулы ақындар Мәделі Жүсіпқожаұлы (1816-1888), Құлыншақ Кәмелұлы (1831-1892), Майлықожа Сұлтанқожаұлы (1835-1889), Базар Оңдасұлының (1839-1911), Бұдабай Қабылұлының (1842-1912) шығармашылық мұрасы. Өмірбаяны. Шығармаларының жиналу, басылым,

зерттелу жайы. Мәделі ақынның мысал сөздері. Майлықожа, Құлыншақ ақындармен үндестік, туыстығы. Құлыншақтың батырлық, ерлік дәстүрді көтере жырлап, дәріптеген өлеңдері. Жазба айтыс үлгісін қалыптастырып, дамытуы. Майлықожаның мысал өлеңдері. Шығыс әдебиеті үлгілерінен аудармалары,, сол негізде туған нәзира шығармалары. Базар жыраудың адамгершілік, дүние жаратылыс жайлы үгіт насихат жырларының, «Айна-тарақ», «Әмина қыз», «Мақпал-Сегіз» дастандарының, терме өлеңдерінің әдебиет тарихындағы орны. Бұдабай Қабылұлының жоқтау, көңіл айту жырларының жазба әдебиет жанрларына қатынасы. Қоқан билеген өңірлердегі әдебиеттің жанрлық-стильдік ерекшеліктері. Қазақ әдебиетінің жанрлық, коркемдік үлгілер жөнінен дамуындағы ықпалы. Мәделі, Майлықожа, Құлыншақ, Базар, Бұдабай шығармашылығының қазақ әдебиеті тарихындағы орны. Олардың зерттеліп, ғылыми негізделуі. Қаратау шайырлары туралы арнайы зерттеу еңбектер жазған Ә.Қоңыратбаев, Ә.Оспанұлы, т.б. ғалымдардың әдебиеттану ғылымына қосқан үлесі. Қоқан хандығы билеген оңірлер әдебиетінің аса көрнекті өкілдерінің шығармашылығын коркемдік сипаттар, жанрлық жөннен зерттеуді дамытудың өзекті, көкейкесті мәселелері. Олардың өмірбаян деректерін толықтыру. Жоғары мектеп оқулықтарындағы олар жайлы монографиялық зерттеулердің аясын кеңейту.